
«Χλόη Βερίτη: Inter Scripta»

στο Σπίτι της Κύπρου

Το Σπίτι της Κύπρου και οι Εκδόσεις ΔΩΔΩΝΗ σας προσκαλούν, τη Δευτέρα 7 Νοεμβρίου 2022 και ώρα 19.00, στο Σπίτι της Κύπρου (Ξενοφώντος 2Α, Σύνταγμα), στην εκδήλωση, «Χλόη Βερίτη: Inter Scripta» για το συνολικό πεζογραφικό, ποιητικό, θεατρικό και μεταφραστικό έργο της.

Χαιρετισμό θα απευθύνουν ο κ. Kυριάκος Κενεβέζος, Πρέσβης Κυπριακής Δημοκρατίας και ο κ. Γεράσιμος Ζώρας, Πρόεδρος Εθνικής Εταιρείας Ελλήνων Λογοτεχνών.

Θα μιλήσουν η κ. Μαριλένα Στεφανή, Φιλόλογος και ο Δρ Κωνσταντίνος Μπούρας, Επισκέπτης Καθηγητής Θεατρικής Κριτικής, Εθνικό και Καποδιστριακό Πανεπιστήμιο Αθηνών, Ποιητής.

Η συγγραφέας θα διαβάσει αποσπάσματα από τα βιβλία της.

Με τη στήριξη του Υφυπουργείου Πολιτισμού της Κυπριακής Δημοκρατίας.

Σύνδεσμος παρακολούθησης: https://diavlos.grnet.gr/room/1607?eventid=13056
Η είσοδος στην εκδήλωση επιτρέπεται σύμφωνα με τα ισχύοντα υγειονομικά πρωτόκολλα.

---------------------------------------------------------------
Η Χλόη Βερίτη γεννήθηκε στο Λονδίνο και μεγάλωσε στη Λευκωσία. Σπούδασε Αγγλική Φιλολογία και πήρε με άριστα μεταπτυχιακό στην Εκπαίδευση από το Πανεπιστήμιο Middlesex Λονδίνου. Έχει εμβαθύνει στην Εκπαίδευση για τα Ανθρώπινα Δικαιώματα (Council of Europe) και στην Παγκόσμια Λογοτεχνία (HarvardX). Εργάστηκε ως μεταφράστρια, υπεύθυνη τηλεοπτικού προγράμματος, δημοσιογράφος, και ακαδημαϊκός σύμβουλος. Συνέχισε την επαγγελματική της πορεία στο Υπουργείο Παιδείας της Κύπρου ως καθηγήτρια, ειδική σύμβουλος Αγγλικών, και Β. Διευθύντρια. Υπηρέτησε τον Παγκύπριο Σύνδεσμο Καθηγητών Αγγλικής Γλώσσας ως Πρόεδρος. Έπαιξε ως ερασιτέχνης ηθοποιός για μια περίπου δεκαετία και σκηνοθέτησε θεατρικά έργα στα αγγλικά και στα ελληνικά. Έγραψε ποίηση, διήγημα, δοκίμιο, νουβέλα και θεατρικά έργα, αλλά ασχολείται πολύ και με λογοτεχνική μετάφραση. Για το λογοτεχνικό της έργο έχει βραβευτεί με πιο πρόσφατη τη διάκριση για το θεατρικό της έργο "Ο Δούλος Αίσωπος" σε διαγωνισμό του ΡΙΚ. Είναι μέλος της Εθνικής Εταιρείας Ελλήνων Λογοτεχνών και αντιπρόεδρος του Δ.Σ. του Θεάτρου ΕΣΤΙΑ που εδρεύει στη Λευκωσία.

ΕΡΓΟΓΡΑΦΙΑ

ΣΕΛΑΝΑ, συλλογή διηγημάτων εκδόσεις Δωδώνη, Σειρά Λογοτεχνική Βιβλιοθήκη, 2015, Selana, Short Stories, Dodoni Publications, 2019*, Ακουστικό βιβλίο New Music Recording Studio, 2020 (τα διηγήματα στο ακουστικό βιβλίο διαβάζει η συγγραφέας)

Κάτι για να σε θυμάμαι, Γουίλιαμ Μαστροσιμόνε, λογοτεχνική μετάφραση θεατρικού έργου, εκδόσεις Δωδώνη, Σειρά Παγκόσμιο Θέατρο, Αθήνα 2015

Το Παλιό μου Πιάνο, In Memoriam: Μάριος Τόκας, ποιητική συλλογή, Λευκωσία 2018 

Το ποίημα «Η Οξεία», εμπνευσμένο από την κατάργηση του πολυτονικού, μελοποιήθηκε από μαθητές Λυκείου και πήρε Παγκύπρια Διάκριση στο 10ο Παγκύπριο Φεστιβάλ Σύνθεσης Τραγουδιού «Μάριος Τόκας-Κώστας Μόντης» που διοργανώνει το Υπουργείο Παιδείας και Πολιτισμού της Κύπρου.*

Φωνές Δικαίου, 19ος αιώνας, κοινωνιολογικό δοκίμιο, Λευκωσία 2018. Το βιβλίο κυκλοφόρησε με την ευκαιρία της συμπλήρωσης των 70 χρόνων από την Οικουμενική Διακήρυξη για τα Ανθρώπινα Δικαιώματα, 1948-2018.

Νομικές Περιπέτειες, ραδιοφωνικά θεατρικά, εκδόσεις Δωδώνη, Αθήνα 2019

Το Σπίτι της  Άλισον, Σούζαν Γκλάσπελ, λογοτεχνική μετάφραση θεατρικού έργου, εκδόσεις Δωδώνη, Σειρά Παγκόσμιο Θέατρο, Αθήνα 2020

Μετάφραση ωριαίου ντοκιμαντέρ του Michael Perlin με τίτλο Τρεις Μαγικές Λέξεις 2020

Λευκά χρυσάνθεμα, θεατρικά έργα, εκδόσεις Δωδώνη, Σειρά Ελληνικό Θέατρο, Αθήνα 2020

Ο Αργαλειός των Δελφών, θεατρικό έργο, εκδόσεις Δωδώνη, Σειρά Θεατρική Διασκευή-Δραματοποιημένη Λογοτεχνία, Αθήνα 2021

Καλειδοσκόπιο, θεατρικά αφηγήματα, εκδόσεις Δωδώνη, Σειρά Ελληνική Λογοτεχνία-Αφηγηματικό Θέατρο, Αθήνα 2021

Στα δίχτυα ενός αθόρυβου πολέμου, μυθιστόρημα, εκδόσεις Άνω Τελεία, 2022

Νύχτες στη Ρώμη, Τενν Ουίλιαμς και Άννα Μανιάνι, Φράνκο Ντ' Αλεσσάντρο, λογοτεχνική μετάφραση θεατρικού έργου, εκδόσεις Δωδώνη, Σειρά Παγκόσμιο Θέατρο, Αθήνα 2022

Υπό Έκδοση:

Λογοτεχνική Μετάφραση (Δύο μονόπρακτα της Σούζαν Γκλάσπελ, Μεθόριος και Ασήμαντα Πράγματα) Εκδόσεις Δωδώνη, Σειρά Μικρή Θεατρική Βιβλιοθήκη
27 Οκτωβρίου 2022

